ai4bharat/Pralekha huggingface dataset:
زراعت اور کاشتکاروں کی فلاح و بہبود کی وزارت
جی-20 کے تحت ایگریکلچر انفراسٹرکچر فنڈ ، ایم.پی. فارمگیٹ ایپ اور کاروباری خواتین کا زراعت کے شعبے میں شراکت سے منسلک ورکشاپ کا انعقاد
جی-20 میں ہندوستان کی صدارت کے موقع پر، 'ایک زمین، ایک خاندان، ایک مستقبل' تھیم کے ذریعے، عالمی اتحاد کے احساس کی حوصلہ افزائی کرنے اور زراعت کے میدان میں خواتین کی شرکت کو بڑھانے کے مقصد سے، جبل پور، مدھیہ پردیش میں آج ایگریکلچر انفراسٹرکچر فنڈ ، مدھیہ پردیش فارم گیٹ ایپ اور زراعت کے شعبے میں خواتین کاروباریوں کی شرکت پر ایک روزہ ورکشاپ کا انعقاد کیا گیا۔ اس ورکشاپ کا بنیادی مقصد ایگریکلچر انفراسٹرکچر فنڈ  اور ایم پی فارم گیٹ میں زیادہ سے زیادہ خواتین کی شرکت حاصل کرنا تھا۔
منڈی بورڈ کی منیجنگ ڈائریکٹر محترمہ جی وی رشمی نے اپنے خطاب میں مدھیہ پردیش میں ایگریکلچر انفراسٹرکچر فنڈ  سے متعلق معلومات مشترک کیں اور ساتھ ہی منڈی بورڈ کے ذریعہ شروع کی گئی ایم پی فارم گیٹ ایپ کی خصوصیات پر روشنی ڈالی۔
جواہر لال نہرو زرعی یونیورسٹی، جبل پور کے وائس چانسلر پروفیسر پی کے مشرا نے اپنی تقریر میں کہا کہ اے آئی ایف اسکیم مدھیہ پردیش میں بڑے پیمانے پر پھیل چکی ہے۔ آج تک، خواتین کاروباریوں کے ذریعہ 2,753 پروجیکٹس قائم کیے گئے ہیں، جو اے آئی ایف اسکیم سے وسیع پیمانے پر فائدہ اٹھا رہے ہیں۔ دیگر ریاستوں کے مقابلے مدھیہ پردیش اس اسکیم کی رسائی میں پہلے مقام پر ہے۔ انہوں نے اسکیم کے بارے میں تفصیلی جانکاری دی۔
ورکشاپ میں شرکت کرتے ہوئے، اشوک ورنوال، ایڈیشنل چیف سکریٹری، مدھیہ پردیش حکومت، محکمہ زراعت نے، ایم پی فارم گیٹ ایپ کے اہم رول پر روشنی ڈالتے ہوئے کہا کہ کسانوں کو ایپ پر اپنی پیداوار فروخت کرنے کے لیے مناسب قیمت مل رہی ہے اور خواتین خریدنے کے قابل ہیں اور بازار میں جائے بغیر گھر بیٹھےآرام سے بولی لگا کر پیداوار فروخت کرسکتے ہیں۔
مدھیہ پردیش کے وزیر زراعت جناب کمل پٹیل نے اپنے آن لائن پیغام میں ورکشاپ میں شرکت کرنے والے تمام شرکاء کو اپنی نیک تمناؤں کا اظہار کرتے ہوئے کہا کہ انہیں اے آئی ایف اسکیم اور ایم پی فارم گیٹ ایپ کا وسیع پیمانے پر استعمال کرنا چاہیے۔
ورکشاپ میں 300 کے قریب شرکاء نے شرکت کی۔ اے آئی ایف اسکیم کے بارے میں معلومات محکمہ زراعت، نابارڈ، باغبانی، اے پی ای ڈی اے، بینکوں اور دیگر اداروں کے ماہرین نے مشترک کیں۔
ورکشاپ کے ایک حصے کے طور پر سوال جواب کے سیشن کے دوران شرکاء کے سوالات کے مختصر جوابات دے کر شکوک و شبہات کا ازالہ کیا گیا اور خواتین کسانوں، زرعی صنعت کاروں، تاجروں وغیرہ کو ایم پی فارم گیٹ ایپ کے بارے میں بھی معلومات فراہم کی گئیں۔
اے آئی ایف کی ڈپٹی ڈائریکٹر محترمہ پوجا سنگھ نے اے آئی ایف اسکیم کے بارے میں تفصیلی جانکاری دی۔ ایم پی فارم گیٹ ایپ کے سلسلے میں، جناب مشرف سلطان، ٹیکنیکل ڈائریکٹر، این آئی سی بھوپال، جناب یوگیش ناگلے، اسسٹنٹ ڈائریکٹر، منڈی بورڈ اور جناب سندیپ چوبے، چیف پروگرامر، نے ایم پی فارم گیٹ ایپ کے بارے میں تفصیلی جانکاری دی۔
ورکشاپ کے اختتام پر، جناب آنند موہن شرما، جوائنٹ ڈائریکٹر، مدھیہ پردیش اسٹیٹ ایگریکلچرل مارکیٹنگ بورڈ، جبل پور کے زونل آفس نے شکریہ کا ووٹ پیش کیا۔ ورکشاپ میں جبل پور علاقہ کی خواتین تاجروں اور کسانوں نے شرکت کی۔
زراعت اور کاشتکاروں کی فلاح و بہبود کی وزارت
نریندر سنگھ تومر کی جرمنی کی خوراک و زراعت کی وزیر محترمہ جولیا کلوکنر سے نئی دلّی سے ملاقات
دونوں وزراء نے زرعی مارکیٹ کے فروغ کے لئے مشترکہ اعلامیہ پر دستخط کئے
نئی دلّی، یکم نومبر / زراعت اور کسانوں کی بہبود کے مرکزی وزیر جناب نریندر سنگھ تومر نے آج نئی دلّی میں جرمنی کی خوراک اور زراعت کی وزیر محترمہ جولیا کلوکنر سے ملاقات کی۔ دونوں وزراء نے بھارت اور جرمنی کے درمیان زرعی مارکیٹ کی ترقی و فروغ کے اہم مشترکہ اعلامیہ پر دستخط کئے۔ ملاقات کے دوران جناب تومر نے کہا کہ بھارت کی ترجیح پیداواری مراکز سے ہٹ کر کسانوں کے مراکز پر منتقل ہو گئی ہے اور پیداواریت کی بہتری، لاگت میں تخفیف، مقابلہ جاتی مارکیٹ تیار کرنے اور زرعی اور متعلقہ شعبوں کی بہتری کے ذریعہ 2022 تک کسانوں کی آمدنی دو گنا کرنے کے نشانے پر مرکوز ہو گئی ہے۔
دونوں ملکوں نے اس امر کا اعادہ کیا کہ بھارت اور جرمنی کی ترجیحات میں پائیدار ترقیاتی نشانہ -2 ، بھکمری کا خاتمہ، اور زرعی پیداوار کو دو گنا کرنا شامل ہے۔ دونوں وزراء نے میکنزم، فصل کی کٹائی کے بعد کے انتظامات، سپلائی، مارکیٹنگ اور برآمدات کے موضوعات پر بھی تبادلہ خیالات کیا
دونوں وزراء نے نیشنل انسٹی ٹیوٹ آف ایگریکلچرل ایکس ٹینشن مینجمنٹ  اور جرمن ایگریکلچرل اکیڈمی کے درمیان 30 اکتوبر، 2019 کو ذرعی شعبے میں کام کرنے والوں کی پیشہ ورانہ تربیت کے لئے ہوئے مفاہمت ناموں پر خوشی کا اظہار کیا۔
سائنس اور ٹیکنالوجی کی وزارت
پائیدار توانائی کی منتقلی کے لیے جی-20 ممالک کے بہترین طریقوں اور پالیسی ماڈلز پر جی-20 ریسرچ انوویشن اینڈ انیشی ایٹو گیدرنگ کانفرنس میں تبادلہ خیال کیا گیا
ماہرین نے دھرم شالہ، ہماچل پردیش میں منعقدہ توانائی کی منتقلی کے لیے ماحولیاتی اختراعات پر جی-20 ریسرچ انوویشن اینڈ انیشیٹو گیدرنگ  کانفرنس میں پائیدار توانائی کی منتقلی کے لیے جی-20 ممالک کے بہترین طریقوں اور پالیسی ماڈلز پر غور وخوض کیا۔
"ہم اپنے وجود کے ایک اہم لمحے پر ہیں جہاں ہمیں فوسل ایندھن کی کھپت سے دور منتقلی کو ترجیح دینی ہوگی۔ قابل تجدید توانائیوں کو بروئے کار لانے کی صلاحیت ہماری ضروریات کو پورا کرنے کے لیے کافی ہے، لیکن ان کو پکڑنے، تبدیل کرنے اور بڑے پیمانے پر ذخیرہ کرنے کے لیے ایک یادگار کوشش کی ضرورت ہے جسے مل کر کام کرنے سے پورا کیا جا سکتا ہے،" ڈاکٹر ایس چندر شیکھر، سکریٹری ڈی ایس ٹی اور چیئرمین جی-20 –آر آئی آئی جی نے کانفرنس میں اپنے افتتاحی کلمات میں کہا۔
کانفرنس، جس کا اختتام 19 اپریل 2023 کو ہوا، کل 29 غیر ملکی مندوبین اور 30 ہندوستانی ماہرین اور حکومت ہند کے مختلف سائنسی محکموں/ تنظیموں کے مدعو افراد کو یکجا کیا۔
سفیر ڈی پی شریواستو، ممتاز فیلو، وویکانند انٹرنیشنل فاؤنڈیشن نے کاربن سے تنگ دنیا میں ہندوستان کی توانائی کی منتقلی پر بات کی۔
جی-20 ممالک اور بین الاقوامی تنظیمیں جنہوں نے کانفرنس میں شرکت کی ان میں انڈونیشیا، ترکی، ریاستہائے متحدہ امریکہ، روس، سعودی عرب، سنگاپور، متحدہ عرب امارات، برطانیہ، ہالینڈ، فرانس، ہالینڈ، جمہوریہ کوریا، روس، برطانیہ، اسپین، یورپی یونین اور انٹرنیشنل سولر الائنس شامل ہیں۔
اسمارٹ انرجی ٹرانسفارمیشن، اسٹوریج اور مینجمنٹ ، پائیدار توانائی کی منتقلی میں مشن پر مبنی تحقیق، کاربن غیر جانبدار توانائی کے ذرائع اور گرین ہائیڈروجن میں تحقیق اور اختراع کے پالیسی فریم ورک جیسے موضوعات پر غور کیا گیا اور میٹنگ کے دوران مخصوص موضوعاتی شعبوں پر جی 20 ممبران کے درمیان تعاون پر تبادلہ خیال کیا گیا۔
ریسرچ انوویشن انیشیٹو گیدرنگ  جی-20 فورم کا ایک نیا اقدام ہے، جو 2022 میں انڈونیشیا کی صدارت کے دوران شروع کیا گیا تھا۔
آر آئی آئی جی کی اگلی میٹنگ دیو میں سائنسی چیلنجز اور پائیدار نیلی معیشت کے مواقع کے موضوع پر منعقد ہوگی۔ آر آئی آئی جی میٹنگز 5 جولائی 2023 کو ممبئی میں آر آئی آئی جی سمٹ اور ریسرچ کے وزرا کی میٹنگ کے ساتھ اختتام پذیر ہوں گی، اور جی-20 ممبران کی طرف سے ایک مشترکہ اعلامیہ اپنایا جائے گا۔
وزارت دفاع
وزارت دفاع اپنے محکموں کو درپیش چیلنجوں پر تبادلہ خیال کرنے اور بہتر حکمرانی کے لیے نئے آئیڈیاز تیار کرنے کے لیے دو روزہ 'چنتن شیویر' کا انعقاد کرے گا
وزارت دفاع  اپنے محکموں کو درپیش مختلف مسائل اور چیلنجوں پر تبادلہ خیال کرنے کے لیے 19 اور 20 جون، 2023 کو نئی دہلی میں غور و خوض کرنے کے ایک سیشن 'چنتن شیویر' کا انعقاد کر رہی ہے۔ اس کا مقصد بہتر حکمرانی اور کام کاج کے لیے نئے آئیڈیاز سامنے لانا ہے۔ محکمہ دفاع ، محکمہ دفاعی پیداوار ، عسکری امور کا محکمہ  اور سابق فوجیوں کی بہبود کے محکمے نے متعدد موضوعات کی نشاندہی کی ہے، جن پر وزارت کے افسران کے ساتھ مشہور و معروف ماہرین اپنے خیالات کا اظہار کریں گے۔
محکمہ دفاع
- ڈی او ڈی مندرجہ ذیل موضوعات پر غور کرے گا:
- قومی سلامتی کے لیے جامع نقطہ نظر
- سائبر سیکیورٹی چیلنجز
- نیشنل انفارمیشن سیکیورٹی پالیسی اوررہنما خطوط
- کارکردگی کا آڈٹ
- سینک اسکول کا تعلیمی نظام
- دفاعی حصول میں صلاحیت سازی
محکمہ دفاعی پیداوار
- ڈی ڈی پی مندرجہ ذیل موضوعات پرغور و خوض کرے گا:
- پیداوار اور دفاعی برآمدات میں اضافہ
- ہندوستان کی خود انحصار یت میں اضافہ: مقامی بنانے کے لیے آگے کی راہ
- صنعتی ماحولیاتی نظام اور ہنر مند افرادی قوت
- یکساں مواقع کی فراہمی میں اضافہ
- معیاری اصلاحات
عسکری امور کا محکمہ
ڈی ایم اے کےذریعہ منتخب کردہ موضوعات میں انسانی وسائل کے پہلوؤں کو مربوط اور بہتر بنانے، تربیت اور آپریشنل مسائل کو زیادہ سے زیادہ ہم آہنگی حاصل کرنے اور مسلح افواج کی جدید کاری اور سٹریٹجک شعبہ کے دائروں میں صلاحیتوں میں اضافے کے اہم مسائل کا احاطہ کیا جائے گا۔ اس میں نوآبادیاتی طریقوں اور فرسودہ قوانین کی نشاندہی اور خاتمے کے اقدامات پر بات چیت بھی شامل ہوگی اور مسلح افواج کے کام میں ملک کی اپنی اخلاقیات اور طریقوں کو مزید شامل کیا جائے گا۔
سابق فوجیوں کی بہبود کا محکمہ
- ڈی ای ایس ڈبلیو کی جانب سے شناخت کردہ موضوعات میں حسب ذیل موضوعات شامل ہیں:
- سابق فوجیوں کے لیے بہتر پنشن خدمات اور دیگر فلاحی اقدامات کے لیے اسپرش  کا فائدہ اٹھانا
- سابق فوجیوں کے ذریعے مائیکرو انٹرپرائزز کے آغاز کے لیے ملازمت کی اہلیت میں بہتری اور انٹرپرینیورشپ کو فروغ دے کر سابق فوجیوں کی باز آباد کاری
- سابق فوجیوں کی صحت کی خدمات میں بہتری
چنتن شیویر مختلف محکموں میں تنظیمی کارکردگی کو بڑھانے ، خیالات اور تجاویز کو مدعو کرنے کے لیے ایک اوپن ہاؤس سیشن کے ساتھ اختتام پذیر ہوگا۔ اس تقریب کا انعقاد حکومت کی ہدایات کے مطابق کیا جا رہا ہے تاکہ آج تک حاصل کیے گئے مقاصد کا حقیقی وقت میں آڈٹ کیا جا سکے اور حقیقت پسندانہ ٹائم لائن میں مطلوبہ اہداف کے حصول کی طرف ایک راستہ تیار کیا جا سکے۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
6252
(Visitor Counter : 57
شمال مشرقی ریاستوں کی ترقی کی وزارت
مرکزی وزیر جناب جی کشن ریڈی نے ’وِد لوَ فرام نارتھ ایسٹ‘ فوٹوگرافی اینڈ ویڈیوگرافی مسابقہ کے فاتحین کے ساتھ ورچول طریقے سے بات چیت کی
نئی دہلی، 4/مارچ 2022 ۔ بھارت کی آزادی کے 75 سال پورے ہونے کے تناظر میں شمال مشرقی خطے کی ترقی کی وزارت  آزادی کا امرت مہوتسو کے موقع پر مواصلات پر مبنی متعدد مہم چلارہی ہے۔ حال ہی میں شمال مشرقی خطے کی ترقی کی وزارت کے سوشل میڈیا چینلوں پر ’وِد لوَ فرام نارتھ ایسٹ‘ فوٹوگرافی اور ویڈیوگرافی مسابقے کا انعقاد کیا گیا تھا۔ یہ مہم 27 دسمبر 2021 کو شروع ہوئی اور 27 جنوری 2022 کو اس کا اختتام ہوا۔
اس مسابقے کے فاتحین کے ناموں کا اعلان یکم مارچ 2022 کو کیا گیا۔
مسابقے کے فاتحین کے نام حسب ذیل ہیں:
- محترمہ بسندھرا پول چودھری، آسام – رینک اوّل
- جناب ویبھو گرگ، اترپردیش – رینک دوئم
- نانگیا کارا سوئیر، 25، میگھالیہ – رینک سوئم
- جناب سووک منڈل، آسام – رینک چہارم
- جناب سنجے سرکار، مغربی بنگال – رینک پنجم
مرکزی وزیر جناب جی کشن ریڈی نے 2 مارچ 2022 کو مسابقے کے فاتحین کے ساتھ گفت و شنید کی اور انھیں ان کی کامیابی پر مبارک باد دی۔ جناب ریڈی نے ان سے مستقبل میں ایسے مسابقوں میں سرگرم طریقے پر حصہ لینے اور شمال مشرقی خطے میں ترقی کا علم بردار بننے کی بھی درخواست کی۔
متعلقہ لنک حسب ذیل ہیں:
دیگر لنک :
اقلیتی امور کی وزارتت
اقلیتی امور کی وزارت نے پچھلے 6 برسوں کے دوران پہل قدمیوں اور کامیابیوں کو اجاگر کرتے ہوئے انفوگریفکس جاری کیے ہیں
نئی دہلی،31 مئی، 2020، اقلیتی امور کی وزارت نے ہندی اور انگریزی دونوں زبانوں میں پانچ انفوگریفکس جاری کیے ہیں جن میں پچھلے 6 برسوں کے دوران وزارت کی پہل قدمیوں اور کامیابیوں کو اجاگر کیا گیا ہے۔ سوشل میڈیا پلیٹ فارموں کے لیے انتہائی مناسب معلوماتی نقشوں میں موٹے طورپر پانچ موضوعات کا احاطہ کیا گیا ہے جن کے تحت ملک میں اقلیتوں کی فلاح وبہبود کے لیے کی گئیں تقریباً تمام ا سکیموں کا احاطہ کردیا گیا ہے۔ یہ موضوعات ہیں:
صلاحیت سازی، روزگار اور روزگار کے مواقع؛
ہنرہاٹ۔دستکاروں، خانساماؤوں وغیرہ کے لیے مواقع جن میں خواتین کو بااختیار بنانے پر خاص توجہ دی گئی ہے۔
پردھان منتری جن وکاس کارویہ کرم - پورے ملک میں اقلیتوں کے ارتکاز والے علاقوں میں سماجی اقتصادی- تعلیمی اور روزگار کے مواقع والے بنیادی ڈھانچے پر توجہ دینا۔
تعلیمی طورپر بااختیار بنانا: اور
وقت املاک کا استعمال- سماج کی فلاح وبہبود کے لیے پورے ملک میں وقف املاک کے استعمال کو یقینی بنانے کی خاطر وقف املاک کی جیو ٹیگنگ اور ڈیجیٹائیزیشن۔
ان انفوگریفکس کو تصویروں، فوٹو گراف اور متن کے ذریعے کسٹم ڈیزائن کیا گیا ہے تاکہ آسانی سے سمجھا جاسکے۔
وزارت دفاع
ہندوستانی بحریہ کے آنجہانی ایڈمرل رونالڈ لِنسڈیل پریرا، پی وی ایس ایم، اے وی ایس ایم  کو خراج عقیدت پیش کیا گیا : بنگلورو میں 25 سے 27 مئی کو صد سالہ تقریب
آنجہانی ایڈمرل رونالڈ لنسڈیل پریرا، پی وی ایس ایم، اے وی ایس ایم  کی صد سالہ تقریب 25 سے 27 مئی 2023 تک بنگلورو میں منعقد کی گئی تھی۔ بحریہ کے نویں سربراہ ، جنہیں ہندوستانی بحریہ کی جدید تاریخ میں ایک قابل قدر شخصیت مانا جاتا ہے،کی یاد میں منعقد پروگرام میں انہیں خراج عقیدت پیش کرنے کے لئے بڑی تعداد میں مسلح فورسز کے جوان اور ممتاز آزمودہ کار افسران جمع ہوئے تھے ،جن میں بحریہ کے سابق سربراہان شامل ہیں ۔ تقریب کے ایک حصے کے طور پر، 27 مئی 2023 کو بنگلورو میں ایک لیڈرشپ سیمینار کا انعقاد کیا گیا، جس میں بحریہ کے سربراہ ایڈمرل آر ہری کمار نے کلیدی خطبہ دیا۔
سیمینار نے حاضرین کو’ایٹرنل لیڈرشپ لیسن فرام لائف اینڈ ٹائم آف رونی پریرا ‘، ’ایڈوپٹنگ ٹو ایولونگ ڈیجیٹل لینڈاسکیپ- لیڈرشپ پروسپیکٹیوز‘، اور ’گلیکسی آف نیول لیڈر اینڈ دیئر کنٹریبیوشن ٹو گروتھ اینڈ ڈیولپمنٹ آف انڈین نیوی ‘، جیسے موضوعات سے تحریک دی۔ سیمینار میں ’ رونی واک دی ٹاک : دی ایسینس آف ہز لیڈرشپ بائی سیلف-ایگزامپل فار ٹومارو لیڈرس ‘پر ایک پینل مباحثہ بھی شامل تھا۔
کئی معروف مقررین نے ایڈمرل پریرا کے ہندوستانی بحریہ میں چار دہائیوں  کے قابل ذکر کیریئر کو یاد کیا، جس نے ہندوستانی بحریہ کے مستقبل پر ایک انمٹ چھاپ چھوڑی ۔ تکنیکی آتم نربھرتا کے لئے اپنی ایمانداری ، شجاعت اور عزم کے لئے جانے جانے والے ایڈمرل پریرا نے ہندوستان کی جدید بحریہ کو شکل دینے میں اہم کردار ادا کیا۔ ڈپٹی کمانڈنٹ، نیشنل ڈیفنس اکیڈمی کے ڈپٹی کمانڈینٹ اور سی او ایس سی کے چیئرمین کے طور پر، ان کی بصیرت ، عزم اور اخلاقیات نے تینوں سروسز کے افسران کو متاثر کیا۔
اس سے پہلے اس ہفتے کرناٹک نیول ایریا کو کمانڈ کرنے والے فلیگ آفیسر ریئر ایڈمرل کے ایم رام کرشنن نے بنگلورو میں ایڈمرل پریرا کی سمادھی پر مسلح فورسز کے موجودہ اور آزمودہ کار جوانوں کے ساتھ خراج عقیدت پیش کرنے کی تقریب منعقد کی تھی۔
نیوی فاؤنڈیشن بنگلورو چیپٹر، جو بحریہ کے ریٹائرڈ افسران کی ایک تنظیم ہے، نے بھی صد سالہ یادگاری تقریبات میں حصہ لیا۔ ایڈمرل آر ایل پریرا، جنہوں نے سبکدوش ہونے کے بعد بنگلورو میں سکونت اختیار کرلی تھی ، نے 14 اکتوبر 1993 کو اپنے انتقال تک سابق فوجیوں کے لیے انتھک کام کیا۔
بڑی تعداد میں موجودہ اور ریٹائرڈ مسلح فورسز کے جوانوں کا اس تقریب کے لئے جمع ہونا ایڈمرل پریرا کی مستقل وراثت کا ایک وصِیَت نامہ ہے، جو موجودہ اور مستقبل کی نسلوں کو تحریک دیتا ہے۔ موجودہ سینئر قیادت اور ممتاز ویٹرنس دونوں نے ایڈمرل پریرا کی قیادت، ایمانداری اور اخلاقی جرات کی مثال پر عمل کرنے پر زور دیا۔
وزارات ثقافت
ثقافت کے مختلف شعبوں میں ثقافتی تحقیق کو فروغ دینے کے لئے ثقافت کی وزارت فیلو شپ اسکیم چلا رہی ہے :وزیر ثقافت
نئی دہلی، 8 جولائی 2019/ثقافت کی وزارت ثقافت کے مختلف شعبوں میں ثقافتی تحقیق کے لئے غیر معمولی افراد کو سینئر/جونیئر فیلو شپ دینے کے لئے ایک اسکیم کا نفاذ کررہی ہے۔ جونیئر/سینئر فیلو شپ 25 سے 40  اور 40 سال سے  عمر گروپ کی ممتاز شخصیتوں کو مختلف ثقافتی شعبوں میں ثقافتی ریسرچ کے لئے دو سال کی مدت کے لئے ، دی جاتی ہے۔
سینئر/جونیئر فیلو شپ کے دروازے سبھی کےلئے کھلے ہیں اور خواتین کے لئے کوئی مخصوص کوٹہ نہیں ہے۔
اسکیم سےمتعلق رہنما ہدایات کے ‘نئے شعبے’ میں جو زمرے مذکور ہیں ، وہ اپنی نوعیت کے اعتبار سے وسیع ہیں اور ثقافت سے متعلق مختلف موضوعات کا احاطہ کرتے ہیں۔ اسکیم کی رہنما ہدایت کےمطابق تحقیق سے متعلق ایسی تجاویز جو جدت طرازی پر مبنی اور قابل عمل ، خاص طور پر جن کی نوعیت بین موضوعاتی ہو ، پر غور کیا جاتا ہے۔
یہ اطلاع ثقافت و سیاحت کے وزیر مملکت  جناب پرہلاد سنگھ پٹیل نے آج لوک سبھا میں ایک تحریری جواب میں دی۔
۔۔۔۔۔۔۔۔۔۔۔
م ن۔ م م ۔ ج۔
U- 2941
(Visitor Counter : 33
صحت اور خاندانی بہبود کی وزارت
کووڈ-19 ٹیکہ کاری کی تازہ جانکاری
بھارت سرکار کی جانب سے ریاستوں/ مرکز کے زیر انتظام علاقوں کو 33.63 کروڑسے زیادہ ویکسین کی خوراکیں فراہم کی گئی ہیں
چوالیس لاکھ سے زیادہ خوراکیں تیاری کے مرحلے میں ہیں
نئی دہلی02 جولائی2021: مرکزی حکومت ،ملک بھر میں کووڈ -19 ٹیکہ کاری کے دائرے کو بڑھانے اور اس کی رفتار میں تیزی لانے کے لئے پُر عزم ہے۔عالمگیر کووڈ-19 ٹیکہ کاری کا نیا مرحلہ 21 جون 2021 سے شروع ہوا تھا ۔ ٹیکہ کاری مہم میں زیادہ سے زیادہ ویکسین کی دستیابی اور ریاستوں / مرکز کے زیر انتظا م علاقوں کو ٹیکہ دستیاب کرنے میں تیزی لائی گئی ہے تاکہ بہتر منصوبہ بندی اور ویکسین سپلائی چین کو منظم کیا جاسکے۔
ملک گیر ٹیکہ کاری مہم کے حصے کے طورپر بھارت سرکار ریاستوں / مرکز کے زیر انتظام علاقوں کو مفت کووڈ ٹیکے فراہم کرکے حمایت کررہی ہے۔عالمگیرکووڈ-19 ٹیکہ کاری مہم کے نئے مرحلے میں مرکزی حکومت 75فیصد ویکسین کی خریداری کرکے  سپلائی کرے گی، جو ریاستوں / مرکز کے زیر انتظام علاقوں کے لئے ویکسین تیار کرنے والوں کی طرف سے تیار کی جارہی ہے۔
مرکزی حکومت نے اب تک ریاستوں / مرکز کے زیر انتظام علاقوں کو 33.63 کروڑ ویکسین کی خوراکیں فراہم کی ہیں۔مرکزی حکومت یہ ویکسین  اور براہ راست ریاستی خریداری زمرے کے تحت فراہم کررہی ہے۔
کُل کھپت میں سے 337322514 خوراکیں برباد ہوئی ہیں۔۔
مزیدیہ کہ 4490000 سے زیادہ ویکسین کی خوراکیں تیاری کے مرحلے میں ہیں اور اگلے تین دن کے اندر ریاستوں / مرکز کے زیر انتظام علاقوں کو یہ خوراکیں مل جائیں گی۔
کوئلے کی وزارت
کوئلہ کی وزارت نے ہندوستان کی جی 20 صدارت کے تحت ممبئی میں تیسری ای ٹی ڈبلیو جی میٹنگ کے موقع پر الگ سے "جسٹ ٹرانزیشن روڈ میپ" سیمینار کا اہتمام کیا
کوئلہ سکریٹری امرت لال مینا کا توانائی کی حفاظت اور پائیدار ترقی کو یقینی بنانے پر زور
کوئلہ سکریٹری امرت لال مینا کی رہنمائی میں کوئلہ کی وزارت نے آج ممبئی میں جسٹ ٹرانزیشن روڈ میپ پر ایک سیمینار کا کامیابی سے اختتام کیا۔ یہ سیمینار جیو ورلڈ کنونشن سینٹر میں جی 20 پریذیڈنسی آف انڈیا کے تیسرے ای ٹی ڈبلیو جی  کے ضمنی پروگرام کے طور پر منعقد کیا گیا تھا۔ افتتاحی اجلاس کا آغاز جناب بھوانی پرساد پتی، جوائنٹ سکریٹری، وزارت کوئلہ کے استقبالیہ خطاب سے ہوا جنہوں نے توانائی کی منتقلی کے تناظر میں منصفانہ تبدیلی کی اہمیت پر زور دیا۔ جناب امرت لال مینا نے جسٹ ٹرانزیشن پر اپنے کلیدی خطبے میں توانائی کی حفاظت، ماحولیاتی پائیداری اور سماجی و اقتصادی ترقی کے درمیان نازک توازن قائم کرنے کے لیے حکومت کے عزم پر زور دیا۔ انہوں نے منصفانہ منتقلی کو آسان بنانے کے لیے جامع حکمت عملیوں، باہمی شراکت اور مضبوط پالیسی فریم ورک کی ضرورت کو اجاگر کیا۔ کول انڈیا لمیٹڈ  کے پاور سکریٹری اور سی ایم ڈی نے بھی افتتاحی اجلاس کے دوران شرکا سے خطاب کیا۔ اس اجلاس میں قابل تجدید توانائی کی تعیناتی، توانائی تک رسائی، روزگار کے مواقع پیدا کرنے اور سماجی شمولیت جیسے پہلوؤں پر توجہ مرکوز کرتے ہوئے منصفانہ منتقلی سے منسلک کلیدی چیلنجوں اور مواقع کی جامع تلاش کا مرحلہ طے کیا گیا۔
اس کے بعد کی پیشکشوں نے جسٹ ٹرانزیشن کا ایک جائزہ فراہم کیا۔ پریزنٹیشن کے بعد ایک مجلسی مذاکرے کا انعقاد کیا گیا جس میں معروف ماہرین نے توانائی کے شعبے میں مجسٹ ٹرانزیشن کی مختلف جہتوں پر اپنی بصیرت اور تجربات کا اشتراک کیا۔ پینلسٹوں نے خیالات کے متحرک تبادلے، اختراعی طریقوں، ٹیکنالوجی کی ترقی اور پالیسی فریم ورک پر تبادلہ خیال کیا جو متاثرہ کمیونٹیز اور کارکنوں کی ضروریات کو پورا کرتے ہوئے منتقلی کو تیز کر سکتے ہیں۔
کوئلے کے شعبے میں پائیدار اور ماحول دوست اقدامات پر ایک مختصر فلم کی نمائش کی گئی جسے شرکاء نے خوب ستائش کی۔ سیمینار کے دوران کوئلے کے شعبے میں جسٹ ٹرانزیشن کے لیے بہترین عالمی طرز عمل کی رپورٹ، بائیو ریکلیمیشن/پلانٹیشن اور ایکو پارکس/مائن ٹورازم پر کتابچے اور جسٹ ٹرانزیشن پر مائن ٹیک کے جی 20 اسپیشل ایڈیشن کو بھی جاری کیا گیا۔
جسٹ ٹرانزیشن روڈ میپ پر سیمینار میں 100 سے زائد معززین نے شرکت کی جن میں اعلیٰ سطح کے سرکاری افسران، بین الاقوامی ماہرین، صنعت کے رہنما اور معزز ماہرین تعلیم شامل تھے۔ اس پلیٹ فارم کا مقصد سماجی انصاف اور ہمہ جہتی کو یقینی بناتے ہوئے متحجر ایندھن پر منحصر معیشتوں سے پائیدار توانائی کے ذرائع تک منتقلی سے وابستہ چیلنجوں اور مواقع کی جامع تفہیم کو فروغ دینا ہے۔ جسٹ ٹرانزیشن روڈ میپ محنت کشوں، کمیونٹیز اور صنعتوں کے لیے ایک منصفانہ اور مساوی منتقلی کو یقینی بنانا چاہتا ہے کیونکہ دنیا صاف ستھرے اور زیادہ پائیدار توانائی کے ذرائع کی طرف منتقل ہو رہی ہے۔
کوئلہ کی وزارت نے سیمینار کو شاندار کامیاب بنانے میں تمام شرکا، کول انڈیا لمیٹڈ، سی ایم پی ڈی آئی، شراکت داروں اور ذمہ داروں کے انمول تعاون کا شکریہ ادا کیا۔ اس تقریب کو اس بات کو یقینی بناتے ہوئے کہ کوئی بھی پیچھے نہ رہ جائے ایک پائیدار منصفانہ ٹرانزیشن کا نقشہ ترتیب دینے کی اجتماعی کوششوں میں ایک اہم سنگ میل کی حیثیت حاصل رہی۔
اسٹیل کی وزارت
میگنیز اور انڈیا لمیٹیڈ  کی اپریل 2023 میں شاندار کارکردگی اپریل میں
‘بہترین پیداوار’اور فروخت میں کامیابی
اپریل، 2023 میں 1.31 لاکھ ٹن میگنیز ایسک  کی پیداوار کے ساتھ ایم او آئی ایل نے اپریل 2022 کے مقابلے میں 26 فیصد کی نمایاں نمو کے ساتھ آغاز سے اب تک اپریل کی بہترین پیداواری کارکردگی دکھائی ہے۔
کئی سال کا ریکارڈ توڑتے ہوئے متعلقہ مہینے کے لیے 97,838 ٹن کی فروخت بھی اپریل کے کسی بھی مہینے کے لیے بہترین رہی ہے اور اپریل 2022 کے مقابلے میں تو یہ 72 فیصد زیادہ ہے۔
معدنیاتی تلاش پر انتہائی زور دیتے ہوئے ایم او آئی ایل نے اپریل 2023 میں 7,530 میٹر کی کامیاب کور ڈریلنگ کی جو کہ اپریل 2022 کے مقابلے میں 3.6 گنا زیادہ ہے۔کمپنی نے مالی سال 24 کے دوران براؤن فیلڈ اور گرین فیلڈ علاقوں میں تلاش و جستجو کا ایک پرجوش منصوبہ بنایا ہے۔
الیکٹرولائیٹک میگنیز ڈائی آکسئیڈ  کی پیداوار بھی کسی بھی اپریل کے مہینے کی بہترین پیداوار رہی جو کہ 2022 کے اپریل کے مقابلے میں 6 فیصد زیادہ ہے۔ ای ایم ڈی ایک 100 فیصد درآمدی متبادل پروڈکٹ ہے جو زیادہ تر دواسازی اور بیٹریوں کی تیاری کے لیے استعمال ہوتی ہے۔
جناب اجیت کمار سکسینہ، سی ایم ڈی، نے ان کامیابیوں پر ایم او آئی ایل کو اجتماعی طور پر مبارکباد دی اور اعتماد ظاہر کیا کہ آنے والے دنوں میں بھی ترقی کی رفتار جاری رکھی جائے گی۔
ایم او آئی ایل لمیٹڈ شیڈول اے کے منی رتن زمرہ اول کا سی پی ایس ای ہے جو حکومتِ ہن کی اسٹیل کی وزارت کے انتظامی کنٹرول کے تحت ہے۔ ایم او آئی ایل ملک میں مینگنیز ایسک  کا سب سے بڑا پروڈیوسر ہے جس کا ملکی پیداوار میں 45 فیصد حصہ ہے۔ یہ کمپنی ریاست مہاراشٹر اور مدھیہ پردیش میں گیارہ کانیں چلاتی ہے اور 2030 تک اپنی پیداوار کو دوگنا سے 3.00 ملین ٹن تک لے جانے کا پرجوش وژن رکھتی ہے۔ ایم او آئی ایل ریاست گجرات، راجستھان، چھتیس گڑھ اور اوڈیشہ کے علاوہ ریاست مدھیہ پردیش کے دیگر علاقوں میں بھی کاروباری مواقع تلاش کرنے میں سرگرداں ہے۔
وزارت دفاع
وزیر مملکت برائے دفاع نے یوم آزادی کی تقریبات کی تیاریوں کا جائزہ لیا
این سی سی کیڈٹس جو تقریب کی تیاریوں میں مصروف ہیں انہیں یادگاری نشانات  سے نوازا گیا
وزیر مملکت برائے دفاع جناب اجے بھٹ نے 11 اگست 2022 کو نئی دہلی کے لال قلعہ میں75 ویں یوم آزادی کی تقریبات میں حصہ لینے والے NCC کیڈٹس سے خطاب کیا۔ ان کیڈٹس کا انتخاب ملک کے تمام اضلاع سے کیا گیا ہے۔
کیڈٹس سے خطاب کرتے ہوئے جناب اجے بھٹ نے کہا کہ ملک کے لیے اپنی جانیں قربان کرنے والے جنگجو ہمیشہ ہم سب کے لیے ترغیب کا وسیلہ رہیں گے۔ انہوں نے این سی سی کیڈٹس کو مستقبل کے سپاہی قرار دیا ،جو اس ملک کے اتحاد اور سالمیت کو برقرار رکھنے کے لیے ایک مضبوط ستون ثابت ہوں گے۔ انہوں نے امید ظاہر کی کہ ان میں سے کچھ کیڈٹس مختلف شعبوں میں اعلیٰ عہدوں پر پہنچ کر ملک کا نام روشن کریں گے۔
وزیر مملکت برائے دفاع نے کہا کہ یوم آزادی پر وزیر اعظم جناب نریندر مودی لال قلعہ کی فصیل سے قومی پرچم لہرائیں گے اور اپنی پرجوش آواز سے قوم سے خطاب کریں گے۔ انہوں نے این سی سی کیڈٹس کی حوصلہ افزائی کی کہ وہ وزیر اعظم کے پیغام کی روح کو اپنی زندگیوں میں پوری دیانتداری کے ساتھ نافذ کریں۔ انہوں نے ان کے جوش اور حوصلے کو سراہا اور انہیں یادگاری نشانات  سے نوازا۔
وزیر مملکت برائے دفاع نے لال قلعہ پر یوم آزادی کی تقریبات سے متعلق تیاریوں کا معائنہ کیا اور ڈیوٹی پر تعینات این سی سی کیڈٹس، متعلقہ افسران اور اہلکاروں کی کوششوں کو سراہا۔